Diari Oficial de la Generalitat Valenciana


Sumari del DOGV 4271, del 14-06-2002 (2002/6370)

DECRET 102/2002, d'11 de juny, del Govern Valencià, pel qual s'acorda l'ampliació d'ensenyances en la Universitat Cardenal Herrera-CEU.
---------------------------------------------------------------------------------------------------------------------------------------

### Dades del document

Número de DOGV
:   4271

Data del DOGV
:   14-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6370


Data del document
:   11-06-2002

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * Universitat Cardenal Herrera-Ceu
    * ensenyament privat
    * títol d'estudis
    * universitat
    * legislació
    * centre d'ensenyament

DECRET 102/2002, d'11 de juny, del Govern Valencià, pel qual s'acorda l'ampliació d'ensenyances en la Universitat Cardenal Herrera-CEU. [2002/X6370]
  
La Universitat Cardenal Herrera-CEU, universitat privada reconeguda per la Llei de la Generalitat Valenciana 7/1999, de 3 de desembre, ha sol·licitat autorització per a la implantació de les ensenyances conduents a l'obtenció dels títols universitaris oficials d'arquitecte i llicenciat en Odontologia, que seran organitzades per l'Escola Universitària Superior d'Ensenyances Tècniques i per la Facultat de Ciències Experimentals i de la Salut.
  
A la sol·licitud s'adjunten les memòries justificatives dels compromisos adquirits per l'entitat titular per al compliment dels requisits exigits per l'article 13 del Reial Decret 557/1991, de 12 d'abril.
  
El Consell Interuniversitari de la Comunitat Valenciana, en la seua sessió de 23 d'abril del 2002, va tindre coneixement de la sol·licitud d'ampliació d'ensenyances en la Universitat Cardenal Herrera-CEU.
  
Per tot això, d'acord amb el que establix l'article 8.2 de la Llei Orgànica 6/2001, de 21 de desembre, d'Universitats; en la Llei de la Generalitat Valenciana 7/1999, de 3 de desembre, de Reconeixement de la Universitat Cardenal Herrera-CEU, i en el Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, a proposta del conseller de Cultura i Educació i després de la deliberació del Govern Valencià, en la seua reunió del dia 11 de juny de 2002,
  
DECRETE
  
Article 1
  
Acordar, a proposta de la Universitat Cardenal Herrera-CEU, la implantació en esta de les ensenyances conduents a l'obtenció dels títols universitaris oficials de llicenciat en Odontologia, que seran organitzades per la Facultat de Ciències Experimentals i de la Salut, d'Alfara del Patriarca, i d'arquitecte, que seran organitzades per l'Escola Universitària Superior d'Ensenyances Tècniques, d'Alfara del Patriarca.
  
Article 2
  
La impartició de les ensenyances a què es referix l'article anterior serà autoritzada pel conseller de Cultura i Educació, després de la comprovació que s'han complit els compromisos adquirits per l'entitat titular i han sigut homologats pel Govern els títols corresponents a estes, d'acord amb el que establix l'article 35.4 de la de la Llei Orgànica 6/2001, de 21 de desembre, d'Universitats.
  
Article 3
  
Informar al Consell de Coordinació Universitària del present decret d'implantació de les ensenyances.
  
DISPOSICIONS FINALS
  
Primera
  
Es faculta al conseller de Cultura i Educació per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 11 de juny de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,